EkBass/fiwiki-20250220-pages-articles huggingface dataset:
Loimola (kunta)

Loimola () on maalaiskunta Karjalan tasavallan Suojärven piirissä Venäjällä. Sen keskustaajama Loimola sijaitsee Loimolanjärven etelärannalla 34 kilometriä Suojärvestä länteen. Kunnassa oli 1 500 ja taajamassa 300 asukasta vuonna 2022. ==Maantiede ja asutus== Loimolan kunnan pinta-ala on 4 593,08 neliökilometriä.Generalnyi plan, s. 4. Se rajoittuu pohjoisessa Suojärven piirin Porajärven ja Naistenjärven kuntiin, idässä Suojärveen ja Prääsän piiriin, etelässä Pitkärannan ja lännessä Sortavalan piireihin sekä luoteessa Suomen rajaan. Maisemaa leimaavat kumpuileva tasanko ja harjut.Generalnyi plan, s. 5. Suurimmat järvet ovat Jänisjärvi, Tolvajärvi ja Loimolanjärvi. Tärkein joki on Uuksunjoki.Generalnyi plan, s. 17. Hyötykaivannaisiin kuuluvat doleriitti ja graniittiGeneralnyi plan, s. 25.. Luonnonsuojelualueita ovat Tolvajärven maisemansuojelualue sekä Kintsinniemen, Sulansuon ja Uuksunharjun luonnonmuistomerkit.Generalnyi plan, s. 19–20. Keskustaajaman lisäksi kuntaan kuuluvat Aittojoen (ven. Vegarus), Leppäsyrjän, Piitsjoen, Raikonkosken, Soanlahden, Suistamon ja Tolvajärven taajamat, Käsnäselän kylä sekä Leppäsyrjän ja Suistamon asemat. Väkiluvultaan suurimmat asutukset ovat Piitsjoki, Raikonkoski, Loimola ja Leppäsyrjä. ==Historia== Loimolan kunta sijaitsee Suomen Neuvostoliitolle luovuttamalla alueella. Se kattaa usean entisen suomalaisen kunnan alueen: Suistamon, Korpiselän ja Soanlahden kunnat lähes kokonaan, Suojärven läntisimmän osan sekä pienempiä osia Impilahdesta ja Ilomantsista. Loimolan kunta muodostettiin Venäjän kuntauudistuksessa vuonna 2006 yhdistämällä entiset Leppäsyrjän, Loimolan ja Piitsjoen kylähallinnot sekä osan Vegaruksen kylähallinnosta. ==Liikenne, talous ja palvelut== Loimolan kautta kulkee Sortavalan, Pitkärannan ja Prääsän välisiltä maanteiltä Suojärvelle haarautuva maantie. Matkaselkän ja Suojärven välisellä rautatiellä on Leppäsyrjän, Raikonkosken, Loimolan ja Piitsjoen asemat. Paikallisia työnantajia ovat sepeliä tuottava Karelprirodoresurs, rautatie, julkiset palvelut ja kauppa. Keskustaajaman palveluihin kuuluvat keskikoulu, kulttuuritalo ja poliklinikkaGeneralnyi plan, s. 28.. ==Nähtävyydet== Kunnan rakennusmuistomerkkejä ovat Suistamon ja Korpiselän kirkot sekä Suistamon ja Leppäsyrjän vanhat asuin-, hallinto- ja talousrakennukset. Historiallisia kohteita ovat runonlaulajien haudat ja toisen maailmansodan hautapaikat. Suistamon kylällä on historiallisen asutuksen status.Generalnyi plan, s. 13–16. ==Lähteet== * ===Viitteet=== ==Aiheesta muualla== * Loimolan kunnan sivusto Luokka:Suojärven piirin kunnat
Hjalmar Ruotsalainen

Hjalmar Theodor Ruotsalainen (30. syyskuuta 1899 Juankoski – 2. lokakuuta 1960 Salo)Hjalmar Ruotsalaisen kuolinilmoitus (maksullinen artikkeli) Helsingin Sanomat 5.10.1960, HS Aikakone. Viitattu 7.3.2018. oli suomalainen kävelijä, joka voitti 30 kilometrin kävelyn mestaruuden Viipurissa 1937, Helsingissä 1939, Tampereella 1940 ja Helsingissä 1946. Lisäksi hän sai hopeaa Helsingissä 1938 ja Tampereella 1947 sekä pronssia Vaasassa 1948. ==Lähteet== ==Aiheesta muualla== * * Hjalmar Ruotsalainen Jyryn juoksijana 20-luvulla Helsingin Jyry (arkistoitu versio) Luokka:Suomalaiset kävelijät Luokka:Vuonna 1899 syntyneet Luokka:Vuonna 1960 kuolleet
Gynosentrismi

Gynosentrismi (Kreik, gyno-, "Naaras, nainen") on käytäntö, tietoisuus tai muu tapa, joka asettaa naisen tai feminiiniset tekijät maailmankuvan, kulttuurin ja historian keskipisteeseen. Läheinen adjektiivi on gynosentrinen, ja gynosentrismin vastakohta on puolestaan androsentrismi. ==Katso myös== *Feminismi *Matriarkaatti Luokka:Antropologia Luokka:Seksuaalisuus
Androsentrismi

Androsentrismi (Kreikan, andro-, "mies, uros") on käytäntö, tietoisuus tai muu tapa, joka asettaa miehen tai maskuliiniset tekijät maailmankuvan, kulttuurin ja historian keskipisteeseen. Läheinen adjektiivi on androsentrinen, ja androsentrismin vastakohta on puolestaan gynosentrismi. == Termin alkuperä == Termin androsentrismi esitteli Charlotte Perkins Gilman. Perkins Gilman kuvaili androsentrismiä vuoden 1911 teoksessaan The Man-Made World; or, Our Androcentric Culture. == Katso myös == *Patriarkaatti (yhteiskuntatieteet) Luokka:Antropologia Luokka:Seksuaalisuus
Fredrik Wilhelm Radloff

Fredrik Wilhelm Radloff (19. syyskuuta 1765 Mouhijärvi – 14. huhtikuuta 1838 Norrtälje, Ruotsi) oli suomalainen lääkäri, biologi ja talousmies.Yrjö Kotivuori, Ylioppilasmatrikkeli 1640–1852: Fredrik Vilhelm Radloff. Verkkojulkaisu 2005. Luettu 15.5.2021. Fredrik Radloffin isä oli paroni Sven Cederströmin kokkimestari Gottfried Ernest Radlof ja äiti Helena Saulin. Perhe muutti Ruotsiin, ja Fredrik kävi Tukholman saksalaista koulua. 1782 hän meni opiskelemaan lääketiedettä Uppsalan yliopiston, missä hän sai kuusi vuotta myöhemmin 1788 lääketieteen tohtorin oppiarvon. Valmistuttuaan Radloff toimi Norrtäljessä, kunnes hänet 1789 nimitettiin Ahvenanmaan piirilääkäriksi, jota virkaa hän hoiti kymmenen vuotta. 1799 hänet nimitettiin Roslagenin lääninlääkäriksi, ja 1805 hän muutti Turkuun. Samana vuonna hän sai professorin arvonimen ja hänestä tuli Ruotsin tiedeakatemian jäsen 1804. Turussa Radloff toimi 1805–1813 Suomen Talousseuran 1. sihteerinä. Hänet komennettiin Saksaan tutustumaan metsänhoitoon ja puiden istuttamiseen. Hän palasi 1806 Turkuun, jossa hänet nimitettiin Turun Akatemian kasvitieteen demonstraattoriksi ja lääketieteen apulaiseksi. Venäjän keisarin Aleksanteri I:n vieraillessa Turussa 1809 Radloff lahjoitti hänelle teoksensa Muthmassungen über den Ursprung dess Finnischen Volk. Keisari nimitti hänet Suomen hallituskonseljin kansliatoimikunnan esittelijäsihteeriksi 1810. Radloff kuitenkin sairastui ja joutui eroamaan tehtävästä syyskuussa 1811. Parin vuoden päästä hän luopui myös Talousseuran sihteerin toimesta. Hän muutti 1813 Ruotsiin. Vuonna 1795 Radloff julkaisi omakustanteena kirjoituksensa Ahvenanmaan luonnosta ja asukkaista Beskrifning öfwer Åland. Radloff toimitti Turussa asuessaan Åbo Tidning-lehteä 1808–1813. Radloff on haudattu Norrtäljen hautausmaalle. ==Julkaisut== * Beskrifning öfver Åland : af Fredric Wilhelm Radloff, med. doct. och provincial-medicus på Åland, 1795 * Beskrifning öfver norra delen af Stockholms län, 1804–1805 * Hortus Academiae Aboensis 4, 1807 * Hortus Academiae Aboensis 5, 1807 * Muthmassungen über den Ursprung : des finnischen Volks, 1809. – Näköispainos: Mariehamn: Stiftelsen Ålands vänner 1998 ISBN 952-91-0118-X == Lähteet == * Lehikoinen, Esa; Lemmetyinen, Risto; Vuorisalo, Timo & Kivistö, Sari: Suomen lintutieteen synty – Turun Akatemian aika. Turku: Faros, 2009. ISBN 978-952-5710-04-5 ===Viitteet=== Luokka:Suomalaiset tietokirjailijat Luokka:Suomalaiset lääkärit Luokka:Suomalaiset kasvitieteilijät Luokka:Suomalaiset ornitologit Luokka:Suomalaiset professorin arvonimen saaneet Luokka:Vuonna 1765 syntyneet Luokka:Vuonna 1838 kuolleet
Higher Ground (Red Hot Chili Peppersin kappale)

Higher Ground on Red Hot Chili Peppersin single yhtyeen vuoden 1989 albumilta Mother's Milk. Kappale on toinen albumin kappalejärjestuksessä ja myös toinen singlenä julkaistu albumin kappale. Singlestä tehtiin myös musiikkivideo. Kappale on cover-versio Stevie Wonderin sävellyksestä, joka on hänen vuoden 1973 albumillaan Innervisions. Kappaleesta on tehty myös monia muita versioita. Kappaleen b-puoli on "Millionaires Against Hunger". ==Julkaisu== "Higher Ground" menestyi paremmin listoilla, kuin Knock Me Down, jos asiaa mitataan eri listoille pääsyllä. Kappale pääsi viidelle eri listalle ollen parhaimmillaan 11. sijalla Alternative Songs -listalla. "Knock Me Down" oli kuudes samalla listalla. Kappale löytyy Red Hot Chili Peppersin kokoelma- albumeilta Greatest Hits, What Hits!? ja Out in L.A. (remix-versiona). ==Musiikkivideo== Singlelle tehtiin musiikkivideo vuonna 1989. Videolla yhtye esittää kappaleen erilaisten taustojen edessä. Videon on ohjannut Drew Carolan, joka ohjasi myös edellisen "Knock Me Down" -kappaleen musiikkivideon samana vuonna ==Listasijoituksia== Lista Korkein sijoitus Listaviikot ARIA ChartsSijoitus ARIA Charts-listalla 45 2 Britannian singlelistaSijoitus Britannian singlelistalla 55 3 Mainstream Rock TracksSijoitus mainstream Rock Tracks-listalla 26 ? Alternative SongsSijoitus Alternative Songs-listalla 11 14 Uudes-Seelannin singlelistaSijoitus Uudessa-Seelannissa 15 10 Alankomaiden singelistahttp://dutchcharts.nl/showitem.asp?interpret=Red+Hot+Chili+Peppers&titel;=Higher+Ground&cat;=s 38 9 ==Lähteet== Luokka:Red Hot Chili Peppersin kappaleet Luokka:Vuoden 1989 kappaleet
Fredin Vieraana

Fredin Vieraana oli suomalainen keskusteluohjelma, jota esitettiin 2.12.2010 - 18.4.2011 SuomiTV-kanavalla, kanavapaikalla 12. Ohjelmaa isännöi viihdetaiteilija ja muusikko Matti Siitonen, taiteilijanimeltään Fredi. Ohjelma oli SuomiTV:n uutis- ja ajankohtaistoimituksen tuotantoa, tuottajana vastaava päätoimittaja Tomi Lindblom. Ohjelmassa vieraili tunnettuja suomalaisia ja heidän kanssaan keskusteltiin syvällisesti elämästä. Ohjelmassa kuultiin myös Fredin ja hänen vieraittensa tulkintoja ikivihreistä kappaleista. Mukana ohjelmassa oli myös pianisti Tessa Virta. == 1. tuotantokausi == 1\. tuotantokausi koostui kuudesta 45 minuutin mittaisesta jaksosta. Jakso Vieraat Ensiesitys 1\. Vexi Salmi 2. joulukuuta 2010 2\. Kristiina Elstelä 9. joulukuuta 2010 3\. Aira Samulin 16. joulukuuta 2010 4\. Lasse Virén 23. joulukuuta 2010 5\. Riitta Uosukainen 30. joulukuuta 2010 == 2. tuotantokausi == 2\. tuotantokausi koostui kuudesta 45 minuutin mittaisesta jaksosta. Jakso Vieraat Ensiesitys 1\. Katri Helena 7. helmikuuta 2011 2\. Kai Hyttinen 14. helmikuuta 2011 3\. Titta Jokinen 21. helmikuuta 2011 4\. Pirkko Mannola 28. helmikuuta 2011 5\. Tapani Perttu 7. maaliskuuta 2011 6\. Marjatta Leppänen 11. huhtikuuta 2011 7\. Ismo Kallio 18. huhtikuuta 2011 == Aiheesta muualla == *http://www.iltalehti.fi/viihde/2010111112682083_vi.shtml Luokka:2010-luvun suomalaiset keskusteluohjelmat Luokka:Fredi
Baie-Comeau

Baie-Comeau on vajaan 23 000 asukkaan teollisuuskaupunki Québecin provinssissa Kanadassa. Se sijaitsee Manicouaganjoen ja Saint Lawrencen estuaarin yhtymäkohdassa, noin 420 kilometrin päässä Québecin kaupungista koilliseen. Kaupungissa on syväsatama sekä Pohjois-Amerikan suurin alumiinisulattamo, ja sen vesivoimalaitokset tuottavat valtaosan Québecin kaupungin tarvitsemasta sähköstä. Se tunnetaan myös Kanadan entisen pääministerin Brian Mulroneyn synnyinpaikkana. Vielä 1900-luvun alussa Baie-Comeaun ympäristö oli tietöntä erämaata, jota Kanadan alkuperäiskansoihin kuuluvat innut pitivät metsästys- ja kalastusmainaan. Kaupunki sai alkunsa vuonna 1937, kun amerikkalainen lehtikeisari ja Chicago Tribunen kustantaja Robert R. McCormick rakennutti joen rannalle paperitehtaan alueen koskemattomien metsä- ja energiavarojen hyödyntämiseksi. Nimensä (’Comeaun lahti’) se sai kuuluisalta kanadalaiselta luonnontieteilijältä Napoléon-Alexandre Comeaulta. Baie-Comeau alkoi kasvaa toden teolla vasta 1950-luvulla, kun paperitehdasta laajennettiin ja kaupunkiin rakennettiin alumiinitehdas (1958) sekä viljasiiloja (1960). Kasvua kiihdyttivät myös vuonna 1960 valmistunut Québeciin johtava maantie sekä Outardes- ja Manicouaganjoelle vuosina 1959–79 rakennetut valtavat vesivoimalaitokset. == Lähteet == == Aiheesta muualla == Luokka:Québecin kaupungit
Taste the Pain

Taste the Pain on Red Hot Chili Peppersin single albumilta Mother's Milk. Kappale on albumin seitsemäs kappale ja kolmas single. Kappaleesta tehtiin myös musiikkivideo vuonna 1990. Kappaleen b-puolet ovat "Millionaires Against Hunger" ja "Show Me Your Soul", joka julkaistiin myöhemmin myös singlenä. Kappale oli 29. Britannian singlelistalla Singlen sijoitus Britannian singlelistalla. Kappale sijoittui edellistä Red Hot Chili Peppersin singleä Higher Groundia paremmin tällä listalla, muuten Higher Ground menestyi paremmin. == Kappale == Kappale kertoo yhtyyen laulaja Anthony Kiediksen tuskasta, joka tuli hänen omasta huumeriippuvuudesta ja hänen ystävänsä, yhtyeen ensimmäisen kitaristin Hillel Slovakin kuolemasta. Kun Slovak kuoli heroiinin yliannostukseen, Kiedis halusi päästä kuiville heroiinista ja hän vuokrasi itselleen venevajan, jossa hän vietti kolme kuukautta, yrittäen vieroittaa itsensä heroiinista. Samalla hän kirjoitti tämän kappaleen sanat. Kappale on nauhoitettu ennen kuin Chad Smith oli liittynyt yhtyeeseen, joten kappaleella soittaa rumpuja Philip "Fish" Fisher. Flea esittää kappaleessa trumpetti soolon. == Kappaleet == === CD 1 === # Taste the Pain # Millionaires Against Hunger # Castles Made of Sand (live) # Higher Ground (Daddy-O Mix) ==Lähteet== Luokka:Vuoden 1989 kappaleet Luokka:Red Hot Chili Peppersin kappaleet
Convergència i Unió

Convergència i Unió (CiU) oli kahden katalonialaisen nationalistinen puolueen muodostama liitto. Puolue oli Katalonian aluehallituksen johdossa vuosina 1980-2003 Jordi Pujolin johdolla. Vuoden 2010 parlamenttivaaleissa puolueesta tuli Katalonian parlamentin suurin, 62:lla edustajalla, ja sen puheenjohtajasta Artur Masista tuli Katalonian itsehallintoalueen presidentti. Puolueet, jotka muodostivat liiton, olivat liberaali Convergència Democràtica de Catalunya ja kristillisdemokraattinen Unió Democràtica de Catalunya. Liitto hajosi 2015 Convergèncian linjan muututtua vuosikymmenen kuluessa kannattamaan Katalonian itsenäisyyttä. Convergència i Uniólla on myös ollut perinteisesti Espanjan edustajainhuoneessa kolmanneksi eniten paikkoja Sosialistisen työväenpuolueen ja kansanpuolueen jälkeen. == Vaalitulokset == ImageSize = width:450 height:360 PlotArea = width:400 height:300 left:50 bottom:45 DateFormat = yyyy Period = from:0 till:21 TimeAxis = orientation:vertical ScaleMajor = unit:year increment:3 start:0 Colors= id:main value:rgb(0,0,0.6) id:silver value:rgb(0.8,0.8,0.8) PlotData= width:25 mark:(line,white) align:left fontsize:7 bar:1977* from:0 till:6 color:main text:6 bar:1979 from:0 till:8 color:main text:8 bar:1982 from:0 till:12 color:main text:12 bar:1986 from:0 till:18 color:main text:18 bar:1989 from:0 till:18 color:main text:18 bar:1993 from:0 till:17 color:main text:17 bar:1996 from:0 till:16 color:main text:16 bar:2000 from:0 till:15 color:main text:15 bar:2004 from:0 till:10 color:main text:10 bar:2008 from:0 till:10 color:main text:10 bar:2011 from:0 till:16 color:main text:16 TextData= pos:(180,340) text:"CiUn saavuttamat parlamenttipaikat Espanjan" pos:(180,320) text:"parlamentissa" Luokka:Katalonian puolueet
Prajadhipok

Phra Bat Somdet Phra Poramintharamaha Prajadhipok Phra Pok Klao Chao Yu Hua, lyhyemmin Prajadhipok (, Somdej Chao Fa Prajadhipok Sakdidej () 8. marraskuuta 1893 – 30. toukokuuta 1941), oli Thaimaata hallitsevan chakri-dynastian seitsemäs kuningas. Hän hallitsi Siamia vuosina 1925–1935. Jo ennen luopumistaan asemastaan hän menetti valtansa vuoden 1932 palatsikumouksessa, joka siirsi Siamin absoluuttisesta monarkiasta perustuslailliseen. Prajadhipok tunnetaan länsimaissa nimellä Rama VII. Luokka:Vuonna 1893 syntyneet Luokka:Vuonna 1941 kuolleet Luokka:Thaimaan kuninkaat
Tambon

thumb|220px|Tambonin virasto Ban Bang Maissa Surat Thanissa. Tambon (, ) on Thaimaan paikallishallinnon yksikkö, changwatia ja amphoeta pienempi, mutta mubania suurempi. Amphoe jakautuu keskimäärin 8–10 tamboniin. Tambonia johtaa kamnan, joka valitaan kylänvanhempien joukosta (phu yai ban) paikallisvaaleilla. Kamnanin virka oli aiemmin elinikäinen, mutta vuonna 1994 virka säädettiin viisivuotiseksi. Vuonna 2000 Thaimaassa oli 7254 tambonia, minkä lisäksi Bangkokissa 169 khwaengia, joilla on samanarvoinen status. Tambon jaetaan vielä mubaneihin ('kyliin'), joita on maanlaajuisesti 69 307, eli kymmenen jokaista tambonia kohti. Kaupungeissa (muang) mubania kutsutaan nimellä chumchon. == OTOP == Pääministeri Thaksin Shinawatran kaudella esiteltiin taloudellinen hanke "Yksi tambon, yksi tuote" (, One Tambon One Product, OTOP), jonka tarkoituksena oli edistää paikallista tuotantoa Japanin "One Village One Product" -esimerkin mukaisesti. Vuoden 2006 sotilaskaappauksen jälkeen OTOP-hanke kumottiin, mutta palautettiin myöhemmin vain hieman muutetussa muodossa. Luokka:Paikallishallinto Luokka:Thaimaan maantiede
Mustahiuksisuus

Mustahiuksisuus tai tummahiuksisuus on tummin ja yleisin ihmisen hiusten väri. Se on geneettisesti helpoiten periytyvä hiusten väri. == Galleria == Kuva:Chinese American girl.jpg|Kiinalainen mustahiuksinen tyttö. Kuva:Une Circassienne.jpg|Tšerkessialainen mustahiuksinen nainen. Kuva:Indigenous Woman from Peru.png|Amerikan alkuperäiskansoihin kuuluva mustahiuksinen nainen. == Katso myös == * Punahiuksisuus * Ruskeahiuksisuus * Vaaleahiuksisuus == Aiheesta muualla == Luokka:Hiusten värit Luokka:Perinnölliset ominaisuudet
R-Syke

R-Syke (oikealta nimeltään Antti Rytilahti, s. 6. marraskuuta 1983) on suomalainen rap-artisti. == Ura == R-Syke vietti lapsuutensa Sallassa. Hän kuunteli tuolloin Metallicaa ja innostui musiikin tekemisestä veljensä Zamaanin kanssa. Myöhemmin R-Syke muutti Rovaniemelle, jossa musiikin teko jatkui. Hän aloitti uransa vuonna 1999 ja teki musiikkia veljensä kanssa D-Cu -nimimerkin alla. Myöhemmin veljekset perustivat yhdessä neljän muun lappilaisräppärin (Bala, Pioneer, Ironface, Nargilen) kanssa North Side Possen eli NSP:n. Nykyään R-Syke on nelihenkisen Korpilaki -ryhmän jäsen. Korpilaki julkaisi esikoisjulkaisunsa Korpilaki EP:n vuonna 2007. Syksyllä 2009 R-Syke teki Suomen ennätyksen minuutissa räpättyjen tavujen suhteen MTV3:n Ennätystehtaalla (711 tavua/57 s). Facebook-sivujen mukaan hänen debyyttisoolonsa Unsigned Sybe julkaistiin toukokuussa 2013. == Yksityiselämä == R-Sykkeestä tuli tammikuussa 2013 poikalapsen isä. == Diskografia == ===Soolo=== * Unsigned Sybe (2013) ===Korpilaki=== * Korpilaki EP (2007) ===D-Cu=== * Ilta perjantain (2003) ===Vierailijana=== Artisti Kappale Albumilta Muut vierailijat Vuosi Hannibal & Soppa "Toinen virhe" Sun huudit ei oo seiffit Ambassa, Jodarok & Seyed Ali 2006 Rapoflex "Nylen sut" Raporallaa EP 2009 Hannibal & Joku Roti Mafia "Eilen-tännään-huomena posse" Ad Portas 6-Mäki, Tykopaatti, Lauri Räpping Vantaanjoki, Tapani Kansalainen, Roitown Ink, Härmälän Tyyli, Kriso, Are & Raimo 2010 Abco "Lisää huonetta hulluille" Demonille sympatiaa 2011 Choppa Clique "Tornado Epidemic" Featuring Us Amoc & Ironface 2013 ===Mukana kokoelmilla=== * Lappi Itsenäiseksi vol. 1 mixtape (2006) * Mestarisoundi Soundcheck (2007) * SSS Live -kokoelma (2008) * Redrum-187 -kokoelma (2008) == Lähteet == == Aiheesta muualla == * R-Syke Facebook -sivustolla * R-Syke YouTube-sivustolla * * * R-Sykkeen haastattelu Redrum-187 -sivustolla Luokka:Suomalaiset hip hop -artistit Luokka:Vuonna 1983 syntyneet Luokka:Elävät henkilöt
Arthur Porritt

Arthur Espie Porritt Bt, GCMG, GCVO, CBE, Wanganuin ja Hampsteadin ensimmäinen paroni (10. elokuuta 1900 Wanganui – 1. tammikuuta 1994 St. John's Wood), oli yleisurheilija, kirurgi ja Uuden-Seelannin ensimmäinen siellä syntynyt kenraalikuvernööri. Porritt opiskeli Wanganui Collegiate Schoolissa ja Otagon yliopistossa. Hän voitti kansallisen tittelin sadan jaardin juoksussa vuonna 1923 ja pelasi myös rugbyä yliopistossa. Hän sai Rhodes-stipendin. Vuoden 1924 kesäolympialaisissa Pariisissa Porritt sai sadan metrin juoksusta pronssia. Hänen edelleen nousivat hänen ystävänsä Harold Abrahams ja yhdysvaltalainen Jackson Scholtz. Hän kilpaili myös 200 metrin juoksussa. Porritt valittiin Amsterdamin olympialaisiin mutta loukkaantui eikä voinut juosta vaikkakin toimi joukkueen kapteenina. Hän oli lisäksi vuonna 1934 Uuden-Seelannin joukkueen johtajana Brittiläisen imperiumin kisoissa ja kesäolympialaisissa 1936 Berliinissä, jossa hän neuvoi Jack Lovelockia osallistumaan 1500 metrin juoksuun 5 000 metrin juoksun sijasta. Porritt oli prikaatikenraali ja palveli toisessa maailmansodassa Britannian armeijan lääkintäjoukoissa. Porritt pääsi Commonwealth Games Federationin puheenjohtajaksi ja oli Kansainvälisen olympiakomitean jäsen. Hän työskenteli lääkärinä St Mary's Hospitalissa Lontoossa ja palveli myös brittiläistä kuningasperhettä vuodesta 1935 alkaen. Hän oli sekä British Medical Associationin että Royal College of Surgeons of Englandin puheenjohtaja. Uuden-Seelannin kenraalikuvernöörinä hän toimi vuosina 1967–1972. Porrittista tuli ritari vuonna 1950 ja baronetti vuonna 1963. Hän nousi vuonna 1973 pääriksi, ja hän sai Wanganuin ja Hampsteadin paronin arvon. Hän kuoli Lontoossa 93-vuotiaana. Ympäristöaktivisti Jonathon Porritt on hänen poikansa. Porritt on kuulunut New Zealand Sports Hall of Fameen vuodesta 1990. == Lähteet == Luokka:Uusiseelantilaiset yleisurheilijat Luokka:Uusiseelantilaiset olympiamitalistit Luokka:Kansainvälisen olympiakomitean jäsenet Luokka:Uuden-Seelannin kenraalikuvernöörit Luokka:Uusiseelantilaiset kirurgit Luokka:Vuonna 1900 syntyneet Luokka:Vuonna 1994 kuolleet
Julma isäntä

Julma isäntä on vuonna 2002 perustettu valkeakoskelainen rockyhtye. Julma isäntä oli julkaissut omakustanteena kaksi EP-levyä ja yhden singlen ennen vuotta 2010. Levy-yhtiö The Velvet Beatin kanssa yhteistyössä Julma isäntä on julkaissut yhden LP-levyn, debyyttialbuminsa Kaupunki pysähtyy, sekä singlet "Karhun unella" ja "Tapahtumia". Julma isäntä esiintyy myös kahdella eri kokoelmalevyllä: Sulfiittirock 04 (2005) sekä Musiikki & Media 07 (2007). ==Diskografia== ===Singlejulkaisut=== * "Näen ja kuulen kaiken" (2003) * "Tapahtumia" (2010) * "Karhun unella" (2010) * "Kuu loistaa, kuollut ajaa" (2019) ===EP-julkaisut=== * Hyvät ja huonot päivät (2005) * Seinät ja maalaukset (2007) *Kuu loistaa, kuollut ajaa (2019) ===LP-julkaisut=== * Kaupunki pysähtyy (2010) ===Mukana kokoelmalevyillä=== * Sulfiittirock '04 (2005) * Musiikki & Media '07 (2007) ==Lähteet== * The Velvet Beatin kotisivut * ===Viitteet=== Luokka:Suomalaiset rockyhtyeet
Naistenjärvi (kunta)

Naistenjärvi () on maalaiskunta Suojärven piirin keskiosassa Karjalan tasavallassa Venäjällä. Naistenjärven naapurikuntia ovat Suojärven piirissä Loimola, Porajärvi, Veskelys ja Suojärven kaupunki sekä Kontupohjan piirin puolella Hirvas ja Petrovski. Naistenjärven kautta kulkee rautatie Suojärveltä Jyskyjärvelle. Alueen huomattavin joki on Torasjoki. == Historia == Naistenjärven kunta sijaitsee pääosin Suomen Neuvostoliitolle luovuttaman entisen Suojärven kunnan itäosassa, jonka lisäksi sen itäosa käsittää Venäjän keisarikunnan aikaisten Säämäjärven ja Munjärven kuntien osia. Naistenjärven kunta muodostettiin vuonna 2006 Venäjän kuntauudistuksen myötä yhdistämällä entiseen Naistenjärven asutushallinto, Suojoen kylähallinto ja pääosa Vegaruksen kylähallintoa. == Kylät == Lahkolampi, Leppäniemi, Naistenjärvi, Suojoki, Toivola, Turhanvaara Luokka:Suojärven piirin kunnat
Gabriel Gamaliel Rislacki

Gabriel Gamaliel Rislacki, myös Rislachius tai Rislachi, (9. lokakuuta 1765 Oravainen − 5. joulukuuta 1808 Vänersborg, Ruotsi) oli suomalainen lääkäri ja luonnontieteilijä. Rislackin isä Gabriel Rislackius oli Orismalan ruukin kirjanpitäjä ja äiti Catharina Westman. Hän opiskeli Vaasan triviaalikoulussa 1776–1783. Ylioppilaaksi hän tuli 1783 Turun akatemiasta. Opiskelu akatemiassa jäi pariin vuoteen, sillä Rislacki ryhtyi loviisalaisen varakkaan perillisen Jacob Wattrangin kotiopettajaksi. Kun tämä muutti perintötilalleen Björnlundaan Södermanlandiin, Rislacki muutti mukana. Rislacki aloitti lääketieteen opinnot Uppsalan yliopistossa 1790 ja valmistui 1799 lääketieteen kandidaatiksi. Väitöksen aiheena oli kapinlauluhaukka (Melierax canorus, siihen aikaan Falco canorus). 1804 hän valmistui lääketieteen tohtoriksi ja opiskeli sitten vuoteen 1808 kirurgiaa Lontoossa ja Kööpenhaminassa. Opinnot kustansi Wattrang. Rislacki valmistui vielä kirurgian maisteriksi Tukholmassa 1806. Rislacki toimi kuningas Kustaa IV Aadolfin henkilääkärinä Pommerin sodassa. 1806 kuningas nimitytti hänet ensimmäiseksi hovilääkäriksi ja 1808 hänet nimitettiin ylilääkäriksi Ruotsin länsiarmeijaan. Toimittuaan tässä virassa puolisen vuotta Rislacki sairastui todennäköisesti pilkkukuumeeseen tai lavantautiin ja kuoli Vänersborgissa 5.12.1808. Wattrang lahjoitti Rislackin noin 400 eri lajia käsittävän lintukokoelman Turun akatemialle vuonna 1814, jossa sitä säilytettiin Museum Rislachianium -nimisenä aineistona. Tämä kokoelma tuhoutui Turun palossa 1827. == Lähteet == * Lehikoinen, Esa ym.: Suomen lintutieteen synty – Turun Akatemian aika. Turku Faros 2009 ISBN 978-952-5710-04-5 * Luettu 8.6.2014. * Arno Forsius : Rislachi, Gabriel Gamaliel (1765–1808) – lääkäri ja lintutieteilijä * Gunnar Johnsson : Gabriel Gamaliel Rislachi – Några uppgifter om konung Gustaf IV Adolfs finske livmedikus. Genos 2 (1931), s. 58–62 * Sivu 628. === Viitteet === Luokka:Suomalaiset lääkärit Luokka:Suomalaiset ornitologit Luokka:Vuonna 1765 syntyneet Luokka:Vuonna 1808 kuolleet
Chicagon raaka-ainepörssi

Chicagon raaka-ainepörssi (The Chicago Mercantile Exchange, CME) on Illinoisissa Chicagossa toimiva yhdysvaltalainen finanssi- ja raaka-aine-, sekä johdannaispörssi. CME tai Chicagon markkinapörssi perustettiin 1898. Alkuperäiseltä nimeltään se oli The Chicago Butter and Egg Board. ==Katso myös== *Chicagon pörssi ==Lähteet== Luokka:Arvopaperipörssit Luokka:Raaka- ainepörssit Luokka:Yhdysvaltalaiset finanssipalveluyhtiöt Raaka-ainepörssi
Ford Fairlane (elokuva)

Ford Fairlane () on Renny Harlinin ohjaama toimintakomediaelokuva, joka sai ensi-iltansa vuonna 1990. Elokuvan pääosia esittivät muun muassa Andrew Dice Clay, Wayne Newton, Priscilla Presley, Lauren Holly, Gilbert Gottfried, Maddie Corman, David Patrick Kelly, Brandon Call, Robert Englund ja Ed O’Neill. Elokuva jakoi huonoimman elokuvan Razzie-palkinnon Haamut eivät kykene -elokuvan kanssa. == Arvioita == Video-oppaassa vuodelta 1994 Ford Fairlane saa kolme tähteä viidestä, mikä vastaa sanallista arviota ”hyvä”. == Lähteet == * === Viitteet === == Aiheesta muualla == * * Luokka:Vuoden 1990 yhdysvaltalaiset elokuvat Luokka:Yhdysvaltalaiset toimintakomediat Luokka:Renny Harlinin ohjaamat elokuvat Luokka:20th Century Foxin elokuvat
Chicagon pörssi

Chicagon pörssi (The Chicago Stock Exchange, CHX) on Yhdysvalloissa Chicagossa, Illinoisin osavaltiossa sijaitseva arvopaperipörssi. Pörssi on kansallinen arvopaperipörssi ja itsesäätelevä organisaatio, joka toimii United States Securities and Exchange Commissionin (SEC) alaisuudessa. Se on kaupankäyntivolyymilla kolmanneksi aktiivisin Yhdysvalloissa ja suurin New Yorkin pörssin jälkeen. Se perustettiin vuonna 1882. ==Katso myös== *Chicagon raaka-ainepörssi ==Aiheesta muualla== *Chicagon pörssi Luokka:Arvopaperipörssit Luokka:Yhdysvaltalaiset finanssipalveluyhtiöt Luokka:Chicago
Nemenčinė

Nemenčinė on Liettuan kaakkoisosassa, Vilnan läänissä sijaitseva kaupunki. Se on osa Vilnan kunnallispiiriä. Vuonna 2010 kaupungin väkiluku oli 5 878 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Vilnan kunnallispiirin kotisivut Luokka:Vilnan läänin kaupungit
Saint-Pierre (järvi)

Saint-Pierre on Saint Lawrence -jokeen kuuluva matala järvi, joka sijaitsee noin 120 kilometriä Montrealista alavirtaan ja 10 kilometriä Trois- Rivièresistä ylävirtaan. Se on 35 kilometriä pitkä ja 15 kilometriä leveä ja enimmäkseen alle 3 metriä syvä lukuun ottamatta sen pohjaan ruopattua laivaväylää, joka ulottuu keskimäärin 11 metrin syvyyteen. Järveä ympäröi laaja tulvatasanko ja tulva-aikana sen pinta-ala voi kasvaa jopa 600 neliökilometrillä. Saint-Pierre on vielä 90-prosenttisesti luonnontilassaan, ja se nimettiin vuonna 2001 Unescon biosfäärialueeksi. Sen länsireunalla sijaitsee sadoista pienistä saarista ja salmista muodostunut saaristo, joka käsittää 40 prosenttia Saint Lawrencen vesistöön kuuluvista kosteikoista. Järvessä tavataan lähes 80 kalalajia ja yli 280 lintulajia ja se on tärkeä pysähdyspaikka vesilinnuille. Siellä elää myös Pohjois-Amerikan suurin haikarayhdyskunta. Suurin uhka Saint-Pierren luonnolle ovat maatalouden ja teollisuuden päästöt. Latvajokien kautta huuhtoutuu järveen maataloudessa käytettyjä torjunta-aineita ja lannoitteita, ja saariston alueelta on löydetty PCB- ja elohopeajäämiä, jotka ovat peräisin ylävirran asutuskeskuksista ja teollisuuslaitoksista. == Lähteet == == Aiheesta muualla == * Réserve mondiale de la biosphère du Lac-Saint-Pierre Luokka:Québecin järvet Luokka:Saint Lawrencen vesistö Luokka:Biosfäärialueet
Pakruojis

Pakruojis on Liettuan pohjoisosassa, Šiauliain läänissä sijaitseva kaupunki. Se toimii Pakruojisin kunnallispiirin hallinnollisena keskuksena. Vuonna 2010 kaupungin väkiluku oli 5 628 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Šiauliain läänin kaupungit
Päivänpaisteisia pässinpäitä

Päivänpaisteisia pässinpäitä (Sons of the Desert) on William A. Seiterin ohjaama yhdysvaltalainen komediaelokuva vuodelta 1933. Elokuvan pääosissa näyttelevät Ohukainen ja Paksukainen, eli Stan Laurel ja Oliver Hardy. Filmiä pidetään kohokohtana koomikkoparin uralla, ja sen ihailijoilla on englanninkielisen nimensä mukainen ihailijakerho. Sitä on esitetty Suomessa televisiossa kahdeksan kertaa, muun muassa joulukuussa 2013 nimellä Kesäleskiä Havaijilla. Kyseessä on parodia kuvitteellisesta Sons of the Desert -veljeskunnasta. Charley Chase esittää klovnityyppistä epämiellyttävää kerhon jäsentä, johon koomikkopari jatkuvasti törmäilee. Veljeskunnan kokouksissa osallistujat läimäyttelevät toisiaan mailanlavoilla takamuksille. Kokouksessa myös juopotellaan, mikä viittaa valmistumisaikana tapahtuneeseen kieltolain päättymiseen. Yhdysvaltain elokuvainstituutin AFI:n 100-vuotissarjan 100 hauskinta komediaa -listauksessa vuonna 2000 Päivänpaisteisia pässinpäitä äänestettiin sijalle 96. == Juoni == Stan ja Ollie ovat luvanneet osallistua veljeskunnan vuosittaiseen kokoontumiseen Chicagossa, mutta heidän vaimonsa vastustavat ajatusta. Ollie päättää huijata vaimoaan teeskentelemällä sairasta ja saa Stanin avustuksella lääkärin määräämään itselleen merimatkan Honoluluun. Ollie pyytää Stania matkaseuraksi, sillä hän tietää että hänen vaimonsa ei voi sietää merimatkoja. Merimatkan sijasta Stan ja Ollie matkustavatkin salaa Chicagoon. Honoluluun matkalla ollut laiva uppoaa hirmumyrskyssä ja Stanin ja Ollien vaimot ovat surunmurtamia ollessaan epätietoisia aviomiestensä kohtalosta. Stan ja Ollie palaavat matkaltaan leihin pukeutuneina ja ananaksia kantaen, kun he saavat kuulla laivansa kohtalosta. He päättävät piileskellä ullakolla välttääkseen vaimojensa kohtaamisen ja tulla pois piilostaan vasta samana päivänä, kun pelastuslaiva saapuu satamaan. Heidän epäonnekseen puolisot näkevät elokuvissa käydessään Chicagon kokousta käsittelevän uutisfilmin, jossa Stan ja Ollie esiintyvät. ==Roolit== == Lähteet == == Aiheesta muualla == * Luokka:Vuoden 1933 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset komediaelokuvat Luokka:William A. Seiterin ohjaamat elokuvat Luokka:Ohukainen ja Paksukainen -elokuvat Luokka:Metro-Goldwyn- Mayerin elokuvat
Švenčionys

Švenčionys on Liettuan itäosassa, Vilnan läänissä sijaitseva kaupunki. Se toimii Švenčionysin kunnallispiirin hallinnollisena keskuksena. Vuonna 2010 kaupungin väkiluku oli 5 510 asukasta.Population at the beginning of the year by city / town and year, Liettuan tilastokeskus. Viitattu 14.9.2010. Kaupunki toimi Venäjän keisarikunnassa Vilnan kuvernementin kihlakuntakaupunkina (Venäjän keisarikunnan ajan dokumenteissa nimellä ). Esimerkiksi vuonna 1897 kaupungissa oli 6 025 asukasta ja koko Švenčionysin kihlakunnassa väkeä oli 172 231. == Lähteet == ==Aiheesta muualla== *Kaupungin virallinen sivusto Luokka:Vilnan läänin kaupungit
Aileen Allen

Mary Aileen Allen (22. joulukuuta 1888 Prince Edward Island, Kanada – 4. syyskuuta 1950 Pasadena, Kalifornia, Yhdysvallat) oli yhdysvaltalainen uimahyppääjä.Aileen Allen Biography and Olympic Results | Olympics at Sports-Reference.com Hän toimi Los Angeles Athletic Clubissa ja tuli maassaan tunnetuksi useista ponnahduslaudassa saamistaan titteleistä.The New York Times: California Girl Is Diving Queen; Aileen Allen Wins Women's National Championship--MissAreldo Gets 100 Yards. Hän kilpaili myös vuoden 1920 kesäolympialaisissa Antwerpenissä, mutta jäi mitaleitta sijoittuen naisten ponnahduslaudassa neljänneksi. == Lähteet == Luokka:Yhdysvaltalaiset uimahyppääjät Luokka:Vuonna 1888 syntyneet Luokka:Vuonna 1950 kuolleet
Vievis

Vievis on Liettuan kaakkoisosassa, Vilnan läänissä sijaitseva kaupunki. Se on osa Elektrėnain kuntaa. Vuonna 2010 kaupungin väkiluku oli 4 990 asukasta.Population at the beginning of the year by city / town and year, Liettuan tilastokeskus. Viitattu 14.9.2010. ==Lähteet== ==Aiheesta muualla== *Kaupungin virallinen sivusto Luokka:Vilnan läänin kaupungit
Škoda Popular

thumb|Škoda Popular OHV type 912 Škoda Popular oli Škodan valmistama automalli, jota valmistettiin vuosina 1934–1938. Autosta suunniteltiin useita, toisistaan hiukan poikkeavia malleja, joita valmistettiin yhteensä 4 220 kappaletta. Siinä oli kolme vaihdetta ja sen huippunopeus oli noin 100 km/h.Skoda Popular Uniceu Cars and Parts == Lähteet == == Aiheesta muualla == Luokka:Škoda Auto Luokka:1930-luvun autot
Axel ja Eigil Axgil

Axel Axgil (os. Lundahl-Madsen; 3. huhtikuuta 1915 – 29. lokakuuta 2011) ja Eigil Axgil (os. Eskildsen; 1922 – 22. syyskuuta 1995) olivat tanskalaisia homoseksuaalien oikeuksien puolestapuhujia. He muodostivat maailman ensimmäisen parisuhteensa rekisteröineen homoparin vuonna 1989, kun Tanskassa astui voimaan laki, jota he olivat itse olleet ajamassa. Pariskunta otti käyttöön yhteisen sukunimen Axgil, joka oli yhdistelmä heidän etunimistään. Axel ja Eigil Axgil perustivat ihmisoikeuksien yleismaailmallisen julistuksen innoittamina Forbundet af 1948:n eli F-48:n, Tanskan ensimmäisen seksuaalivähemmistöjen asiaa ajaneen järjestön, josta vuonna 1985 tuli Landsforeningen for Bøsser og Lesbiske, Forbundet af 1948. Pari perusti myös Vennen-lehden (”Ystävä”). Axel Lundahl-Madsen ja Eigil Eskildsen olivat olleet keskenään (epävirallisessa) parisuhteessa jo neljän vuosikymmenen ajan, kun Kööpenhaminan varapormestari Tom Ahlberg vihki heidät 1. lokakuuta 1989 kaupungintalolla yhdessä kymmenen muun tanskalaisen parin kanssa. Tapahtuma sai osakseen maailmanlaajuista julkisuutta tiedotusvälineissä. Luokka:Tanskalaiset henkilöt Luokka:Seksuaali- ja sukupuolivähemmistöjen oikeuksia ajaneet aktivistit Luokka:Artikkelit useasta henkilöstä
James Bond Istanbulissa

James Bond Istanbulissa on vuonna 1957 julkaistu Ian Flemingin viides James Bond -romaani.Fennica – Suomen kansallisbibliografia Viitattu 17.3.2012 Se julkaistiin suomennettuna vuonna 1966. Kirjasta tehtiin elokuvaversio Salainen agentti 007 Istanbulissa vuonna 1963. == Juoni == MI6 lähettää James Bondin Istanbuliin hankkimaan salaisen palvelun käsiin venäläisen salakirjoituslaite Spektorin, mutta samalla se osoittautuu Neuvostoliiton salaisen palvelun SMERSHin syötiksi voidakseen saada Bondin salamurhatuksi. SMERSHin häikäilemättömän eversti Klebbin tappajat alkavat vaanimaan Jamesin henkeä niin Istanbulissa kuin myös idän pikajunassa. == Henkilöt == * James Bond * Tatiana Romanova * Darko Kerim * Eversti Rosa Klebb * Red Grant * Kronsteen * Kenraali G * M * René Mathis * Loelia Ponsonby * Bill Tanner * Vavra * Krilencu * Zora * Vida == Lähteet == Luokka:Englantilaiset romaanit Luokka:Vakoiluromaanit Luokka:James Bond -kirjat Luokka:Vuoden 1957 kirjat
Hanns Kilian

Hanns Kilian (2. toukokuuta 1905 Garmisch-Partenkirchen – 17. huhtikuuta 1981) oli saksalainen rattikelkkailija, kolminkertainen maailmanmestari ja kaksinkertainen olympiamitalisti. Kilian voitti Saksan joukkueessa viiden miehen kelkkojen olympiapronssia Sankt Moritzin kisoissa 1928 ja neljän miehen kelkkojen olympiapronssia Lake Placidin kisoissa 1932. Molemmilla kerroilla hän sijoittui kahden miehen kelkoissa viidenneksi. Kotikisoissaan Garmisch- Partenkirchenin olympialaisissa 1936 Kilian sijoittui neljän miehen kelkoissa seitsemänneksi. Maailmanmestaruuksia Kilianille kertyi kolme kappaletta, ja muita mitalisijoja saman verran. Euroopan-mestaruuden hän voitti vuonna 1928 kahden miehen kelkoissa. Saksan-mestaruuskilpailuissa Kilian voitti kahden miehen kelkoissa maansa mestaruuden vuosina 1930 ja 1939 ja neljän miehen kelkoissa mestaruuden vuosina 1931, 1938, 1939 sekä vielä toisen maailmansodan jälkeen vuonna 1949. Aktiiviuransa jälkeen Kilian johti Saksan Kelkkailuliittoa vuosina 1952–1968, ja oli kuolemaansa asti liiton kunniapuheenjohtaja. Hän oli myös kelkkailun maailmanliiton, FIBT:n, jäsen ja toimi Länsi-Saksan olympiakomitean johtotehtävissä. ==Lähteet== *Profiili sports-reference.com -sivustolla *Kahden miehen kelkkojen MM-mitalistiluettelo *Neljän miehen kelkkojen MM-mitalistiluettelo === Viitteet === Luokka:Saksalaiset rattikelkkailijat Luokka:Saksalaiset olympiamitalistit Luokka:Saksalaiset urheiluvaikuttajat Luokka:Vuonna 1905 syntyneet Luokka:Vuonna 1981 kuolleet
Kalvarija

Kalvarija on Liettuan lounaisosassa, Marijampolėn läänissä sijaitseva kaupunki. Se toimii Kalvarijan kunnan hallinnollisena keskuksena. Vuonna 2010 kaupungin väkiluku oli 4 909 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Marijampolėn läänin kaupungit
Lazdijai

Lazdijai on Liettuan lounaisosassa, Alytusin läänissä sijaitseva kaupunki. Se toimii Lazdijain kunnallispiirin hallinnollisena keskuksena. Vuonna 2010 kaupungin väkiluku oli 4 793 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Alytusin läänin kaupungit
Rietavas

Rietavas on Liettuan länsiosassa, Telšiain läänissä sijaitseva kaupunki. Se toimii Rietavasin kunnan hallinnollisena keskuksena. Vuonna 2010 kaupungin väkiluku oli 3 826 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == thumb|vasen|Katolinen kirkko Rietavasissa ==Aiheesta muualla== *Kaupungin virallinen sivusto Luokka:Telšiain läänin kaupungit
Žiežmariai

Žiežmariai on Liettuan eteläosassa, Kaunasin läänissä sijaitseva kaupunki. Se on osa Kaišiadorysin kunnallispiiriä. Vuonna 2010 kaupungin väkiluku oli 3 730 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == Luokka:Kaunasin läänin kaupungit
Edvin Sippola

Edvin Abraham Sippola () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen armeijan jääkärijoukoissa.Suomen jääkärien elämäkerrasto 1938.Suomen jääkärien elämäkerrasto 1975. ==Perhe ja opinnot== Sippolan vanhemmat olivat maanviljelijä Juho Sippola ja Kustaava Sippola. Hänet vihittiin avioliittoon vuonna 1922 Rakel Alice Vesikarin kanssa. Hän kävi kansakoulun ja suoritti yksityisesti keskikoulun kurssin Iin yhteiskoulussa vuonna 1930. Sotilaskoulutusta hän sai tykistö- ja tiedonantokurssilla vuonna 1926 ja konekiväärikomppanianpäällikkökurssilla vuonna 1929 sekä tykistökurssilla vuonna 1931. Lisäksi hän suoritti suojeluskuntain komentajakurssin Suojeluskuntain päällystökoulussa vuonna 1934. ==Jääkärikausi== Sippola työskenteli maanviljelijänä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 13. tammikuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Sippola saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 6. Jääkärirykmentin 17. jääkäripataljoonan 1. komppaniaan. Hän osallistui sisällissodan taisteluihin Viipurissa. ==Sisällissodan jälkeinen aika== Sippola palveli sisällissodan jälkeen 6. Jääkärirykmentistä muodostetussa Jääkäripataljoona 6:ssa, joka nimettiin myöhemmin ensin Kajaanin sissipataljoonaksi ja myöhemmin Pohjanmaan Jääkäripataljoonaksi. Pataljoonassa hän toimi nuorempana upseerina 4. komppaniassa. Hän erosi armeijasta 24. syyskuuta 1919 ja liittyi Suojeluskuntajärjestöön 1. tammikuuta 1920, jossa hänet nimitettiin paikallispäälliköksi Parkanon suojeluskuntaan. Parkanosta hän siirtyi 10. heinäkuuta 1920 paikallispäälliköksi Huittisiin ja 1. syyskuuta 1922 alkaen Hollolaan. Helmikuun alusta vuonna 1926 hänet nimitettiin Etelä-Hämeen suojeluskuntapiirin 2. sotilasohjaajaksi ja 1. helmikuuta 1930 alkaen I alueen ja 1. helmikuuta 1933 alkaen VIII alueen sekä 5. joulukuuta 1935 alkaen IV alueen päälliköksi. Hänet on haudattu Forssaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1939 kuolleet
Richard Conner

Richard Carroll ”Dick” Conner (25. maaliskuuta 1934 Pueblo, Colorado – 8. heinäkuuta 2019 Rancho Santa Fe, Kalifornia) oli Yhdysvaltoja edustanut uimahyppääjä. Hän kilpaili miesten 10 metrin kerroshypyissä vuoden 1956 kesäolympialaisissa Melbournessa ja johti kisaa karsinnan jälkeen, mutta sijoittui lopulta pronssille. Hän opiskeli Etelä-Kalifornian yliopistossa. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1934 syntyneet Luokka:Vuonna 2019 kuolleet
Jeanne Stunyo

Jeanne Georgette Stunyo (s. 11. huhtikuuta 1936 Gary, Indiana) on yhdysvaltalainen uimahyppääjä, joka sai naisten ponnahduslaudassa hopeamitalit Pan-Amerikan kisoissa 1955 ja vuoden 1956 kesäolympialaisissa Melbournessa. Molemmilla kerroilla kultaa voitti Patricia McCormick. Stunyo oli vähällä päästä olympiajoukkueeseen jo vuonna 1952. Stunyo opiskeli Detroitin yliopistossa ja edusti Detroit AC -seuraa. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1936 syntyneet Luokka:Elävät henkilöt
Z-sukupolvi

Z-sukupolvi eli zoomerit on milleniaalien eli Y-sukupolven ja alfa-sukupolven välissä syntynyt sukupolvi eli väestökohortti. Z-sukupolvi on syntynyt 1990-luvun lopulla ja 2000-luvun alussa. Eri lähteissä syntymävuosia on rajattu eri tavoin, kuten 1997–2012, 1996–2010, tai jo 1995–2009. Maailmanlaajuisesti Z-sukupolvi on suurin väestöryhmä, 32 prosenttia maailman väestöstä. Internet, älypuhelimet ja sosiaalinen media ovat sukupolven arkea. Tutkimusten mukaan Z-sukupolven yleisiä arvoja ovat yksilöllisyys ja tasa- arvoisuus. == Sukupolven tunnuspiirteitä == Koko maailman mittakaavassa Z-sukupolvi on väestöryhmistä suurin, 32 prosenttia globaalista väestöstä. Taloustutkimuksen tutkimuspäällikkö Juho Rahkosen (2020) mukaan Z-sukupolvi on kasvanut rajattoman informaation maailmassa ja osaa hankkia tietoa itse. == Arvot ja elämäntavat == Arvotutkimusten mukaan Z-sukupolven arvoja ovat ennen kaikkea yksilöllisyys ja tasa-arvoisuus. Sukupolvi suhtautuu myönteisesti esimerkiksi kulttuuriseen moninaisuuteen, erilaisiin seksuaalisiin suuntautumisiin ja sukupuolivähemmistöihin. Toisaalta nuorten arvomaailmat ovat yhtä aikaa polarisoituneet ja sukupuolittuneet: nuorten naisten arvomaailma on aiempaa liberaalimpi ja nuorten miesten konservatiivisempi etenkin Euroopan ja Pohjois-Amerikan maissa sekä vauraammissa Aasian maissa, kuten Etelä-Koreassa. Naisten ja miesten asenteet ovat jakautuneet etenkin seksuaalisuuteen ja sukupuoleen, maahanmuuttoon ja rasismiin sekä ilmastonmuutokseen suhtautumisessa. Z-sukupolven nuoruutta varjostaa ekologinen, poliittinen ja taloudellinen epävarmuus. Ruotsin Nuorisobarometri 2024 kuvaa z-sukupolvea turvallisuushakuiseksi: terveyttä ja perhettä arvostetaan. Sukupolven työmoraalin ennustetaan olevan kunnossa. Taloustutkimus Oy:n vuoden 2022 kyselyn mukaan Z-sukupolvi kokee selvästi enemmän ympäristöahdistusta kuin vanhemmat ikäpolvet. Kolme neljästä vastaajasta koki suurta huolta ilmastonmuutoksesta ja yli puolet luonnon monimuotoisuuden köyhtymisestä. Z-sukupolven edustajat arvostavat usein ekologisesti kestävämpää elämäntapaa ja kuluttamista. Kouluterveyskyselyn mukaan 2010-luvulla Suomen nuorista entistä harvempi tupakoi, käytti alkoholia ja harrasti humalajuomista. Tupakka ei ollut 2010-luvun nuorille enää samalla tavalla aikuisuuden tunnus kuin aiemmin. Toisaalta taas nuorten nuuskan käyttö lisääntyi muiden päihteiden käytön vähentyessä. Z-sukupolvi suosii videopohjaisia sosiaalisen median palveluja kuten mobiilisovellus Tiktokia. Facebook on jäänyt vanhempien sukupolvien kanavaksi. Eräs merkittävistä Y- ja Z-polvien eroista aiempiin sukupolviin on, että uskonnon merkitys on heikompi kuin aiemmilla sukupolvilla. Sama ilmiö esiintyy kaikissa länsimaissa. Vuonna 2019 julkaistun kyselyn mukaan 16 prosenttia 15–40-vuotiaista suomalaisista uskoi kristinuskon Jumalaan. == Lähteet == == Aiheesta muualla == Luokka:Sukupolvet Luokka:Suomen väestö Luokka:Seulonnan keskeiset artikkelit
Louis Gantois

Louis Charles Gantois (15. marraskuuta 1929 Saint-Maur-des-Fossés – 26. helmikuuta 2011 Cannes) oli ranskalainen meloja. Hän kilpaili kesäolympialaisissa vuosina 1952 ja 1956; ensimmäisellä kerralla hän sai pronssimitalin. Lisäksi hän sai vuoden 1954 ratamelonnan maailmanmestaruuskilpailuissa hopea- ja pronssimitalit, jälkimmäisen yhdessä Maurice Graffenin, Marcel Renaud’n ja Robert Entericin kanssa. == Lähteet == Luokka:Ranskalaiset melojat Luokka:Ranskalaiset olympiamitalistit Luokka:Vuonna 1929 syntyneet Luokka:Vuonna 2011 kuolleet
Oscar Geier

Oscar Arnold Geier (19. elokuuta 1882 Zürich – 5. marraskuuta 1942 New Jersey, Yhdysvallat) oli sveitsiläinen rattikelkkailija ja olympiamitalisti. Geier voitti 49-vuotiaana hopeaa Lake Placidin olympialaisissa 1932 kahden miehen kelkoista yhdessä itseään 30 vuotta nuoremman Reto Capadruttin kanssa. Hän oli samoissa kisoissa myös maansa neljänneksi sijoittuneessa neljän miehen kelkkojen joukkueessa. ==Lähteet== Luokka:Sveitsiläiset rattikelkkailijat Luokka:Sveitsiläiset olympiamitalistit Luokka:Vuonna 1882 syntyneet Luokka:Vuonna 1942 kuolleet
Gábor Novák

Gábor Novák (14. elokuuta 1934 Budapest – 5. elokuuta 2021) oli unkarilainen ratameloja, olympiamitalisti ja Euroopan mestari. Hän edusti budapestiläistä Építők SC:tä. Novák saavutti miesten 10 000 metrin kanadalaisyksiköissä olympiahopeaa Helsingissä 1952 ajalla 57.49,2. Hän voitti samalla matkalla Euroopan mestaruuden Gentissä 1957. Novák kuoli 86-vuotiaana 5. elokuuta 2021http://olimpia.hu/elhunyt-az-elso-magyar-kenus-olimpiai-ermes-novak- gabor.Olympediahttp://olimpia.hu/champdata/details/id/24628#ordertype == Lähteet == * === Viitteet === == Aiheesta muualla == * Luokka:Unkarilaiset melojat Luokka:Unkarilaiset olympiamitalistit Luokka:Vuonna 1934 syntyneet Luokka:Vuonna 2021 kuolleet
Stephen Macknowski

Stephen Albert (”Steve”) Macknowski (16. helmikuuta 1922 Yonkers, New York – 4. huhtikuuta 2013) oli yhdysvaltalainen meloja, joka sai Steve Lysakin kanssa kaksi olympiamitalia vuoden 1948 kesäolympialaisissa Lontoossa. Kultamitali tuli 10 000:n ja hopeamitali 1 000:n metrin kanadalaiskaksikoista. Macknowski voitti myös neljä kansallista mestaruutta vuosina 1946–1948. Macknowski opiskeli Columbian yliopistossa, ryhtyi vakuutusasiamieheksi ja perusti myös oman toimistonsa. == Lähteet == Luokka:Yhdysvaltalaiset melojat Luokka:Yhdysvaltalaiset olympiavoittajat Luokka:Vuonna 1922 syntyneet Luokka:Vuonna 2013 kuolleet